BREAKING ยารักษาโควิดของ Merck มีประสิทธิภาพสูง จนทำให้หุ้นวัคซีนตกแรงวันนี้
เมื่อไม่กี่ชั่วโมงที่ผ่านมา มีข่าวมาว่า ยา molnupiravir ของ Merck บริษัทยาสหรัฐอเมริกา ได้รายงานผลการรักษาเฟส 3 สำหรับผู้ป่วยโควิด 19 ว่า สามารถลดความเสี่ยงที่จะเข้าโรงพยาบาลได้ถึง 50%
1 ต.ค. 2564

BREAKING ยารักษาโควิดของ Merck มีประสิทธิภาพสูง จนทำให้หุ้นวัคซีนตกแรงวันนี้
เมื่อไม่กี่ชั่วโมงที่ผ่านมา มีข่าวมาว่า ยา molnupiravir ของ Merck บริษัทยาสหรัฐอเมริกา ได้รายงานผลการรักษาเฟส 3 สำหรับผู้ป่วยโควิด 19 ว่า
สามารถลดความเสี่ยงที่จะเข้าโรงพยาบาลได้ถึง 50%
โดยมีข้อมูลที่น่าสนใจคือ ผู้ป่วยที่ได้รับยา molnupiravir ไม่มีใครเสียชีวิตเลย ในขณะที่คนที่ได้รับยาหลอกกลับมีผู้เสียชีวิต 8 ราย
แล้วเรื่องนี้จะส่งผลอย่างไรกับหุ้นของบริษัทวัคซีน ?
จากรายงานเรื่องนี้ ที่ยามีประสิทธิภาพสูง จะส่งผลกระทบโดยตรงต่อความต้องการวัคซีน ซึ่งทำให้หุ้นวัคซีนตกกันทั่วหน้า โดยเฉพาะหุ้นที่มีสัดส่วนรายได้จากวัคซีนโควิด 19 สูงก็จะตกแรง
หุ้น Moderna -13.9%
หุ้น BioNTech -13.7%
หุ้น Novavax -18.4%
ส่วนหุ้น Pfizer -2.3% ที่ตกน้อยเพราะบริษัท Pfizer มีวิจัยยารักษาโควิดอยู่เช่นกัน และสัดส่วนรายได้ของ Pfizer จะมีผลิตภัณฑ์อื่นที่ไม่ได้เกี่ยวกับโควิด 19 อยู่มาก
แล้วจะเกิดอะไรขึ้นต่อไป ?
มีการคาดการณ์กันว่า ถ้ายามีประสิทธิภาพในการรักษาจริง ก็จะทำให้การระบาดของโควิด 19 แทบจะหมดไป
และการรักษาก็ทำได้โดยง่าย โดยรับประทานยาที่บ้านไม่ต่างจากที่เราเป็นโรคทั่วไป
ในอนาคตผู้คนอาจจะไม่ต้องกลัว โรคโควิด 19 อีกต่อไปแล้ว เพราะมียารักษาที่มีประสิทธิภาพ
ซึ่งเรื่องนี้ก็น่าจะทำให้ชีวิตของทุกคนกลับมาเป็นปกติได้อีกครั้ง
ก็ต้องติดตามกันต่อไปว่า ยารักษานี้จะถูกนำมาใช้จริงได้เมื่อไร
และข่าวดีทั้งหมดนี้ก็ทำให้หุ้นของบริษัท Merck วันนี้ขึ้นมากถึง 9.0% ภายในวันเดียว นั่นเอง..
References
-
-
-
-